
RAPORT DE SPECIALITATE
la proiectul de hotărâre 
privind atestarea apartenenței la domeniul public al 
Municipiului Câmpulung Moldovenesc a unui bun imobil



Cu privire la proiectul de hotărâre privind atestarea apartenenței la domeniul public al Municipiului Câmpulung Moldovenesc a unui bun imobil, facem următoarele precizări:

Comisia specială care întocmește și actualizează inventarul bunurilor ce alcătuiesc domeniul public și privat al municipiului Câmpulung Moldovenesc numită prin Dispoziția primarului municipiului Câmpulung Moldovenesc nr. 231 din 04.07.2025, a analizat bunul care face obiectul acestui proiect de hotărâre și a propus atestarea apartenenței acestora la domeniul public al municipiului.

Rezervoarele zonale de înmagazinare apă Runc sunt situate în zona Runc, în intravilanul municipiului Câmpulung Moldovenesc, imobil format din construcțiile C1-C5 și terenul aferent, în suprafață de 4469 mp, având categoria curți construcții.
Rezervoarele zonale de înmagazinare apă Măgura sunt situate în zona Măgura, în intravilanul municipiului Câmpulung Moldovenesc, imobil format din construcțiile C1, C2 și terenul aferent, în suprafață de 2458 mp, având categoria curți construcții.
Stația zonală de captare și pompare apă Aeroport este situatî în str. Aeroportului fn, în intravilanul municipiului Câmpulung Moldovenesc, imobil format din construcțiile C1-C7 și terenul aferent, în suprafață de 36527 mp.

Conform pct. 4 din Anexa 4 la OUG nr. 57/2019 privind Codul administrativ, cu modificările și completările ulterioare, ”reţelele de alimentare cu apă, canalizare, termoficare, staţiile de tratare şi epurare a apelor uzate, cu instalaţiile, construcţiile şi terenurile aferente” aparțin domeniului public al municipiului.

Comisia a constatat că obiectivele Rezervoare zonale de înmagazinare apă Runc, Rezervoare zonale de înmagazinare apă Măgura și Stație zonală de captare și pompare apă Aeroport au fost inventariate eronat, conform Hotărârii  Consiliului Local nr. 48 din 1999 cu privire la însușirea inventarului bunurilor care alcătuiesc domeniul public al municipiului Câmpulung Moldovenesc, cât și Anexei nr. 3 - Inventarul bunurilor care aparțin domeniului public al Municipiului Câmpulung Moldovenesc la Hotărârea Guvernului nr. 1357/2001 privind atestarea inventarului bunurilor care aparțin domeniului public al județului Suceava, precum și al municipiilor, orașelor și comunelor din județul Suceava. Astfel, au fost înscrise parte din construcțiile edificate, iar terenurile au fost omise în totalitate.
Conform prevederilor art. 1 alin. (5) și (6) din Legea nr. 7/1996 a cadastrului și publicității imobiliare, republicată, cu modificările și completările ulterioare, definesc imobilul  - ”terenul, cu sau fără construcții, de pe teritoriul unei unități administrativ-teritoriale, (...) care se identifică printr-un număr cadastral unic (...) și se înscrie într-o carte funciară”, am avut în vedere descrierea întregului imobil (teren+construcții) pentru toate cele trei obiective. Astfel, se propune atestarea apartenenței la domeniul public al bunurilor mai sus menționate.
Pentru înscrierea valorii de inventar se vor întocmi rapoarte de evaluare.

Conform art. 41 alin. (5) din Legea nr. 7/1996 a cadastrului și publicității imobiliare, republicată, cu modificările și completările ulterioare ”În cazul imobilelor proprietate publică a statului sau a unităţilor administrativ-teritoriale, intabularea se realizează în baza actelor de proprietate, iar în lipsa acestora, a copiei extrasului de pe inventarul centralizat al bunurilor respective, atestat prin hotărâre a Guvernului, însoţită de un înscris emis de către conducătorul instituţiei publice centrale sau locale, care are obligaţia întocmirii şi modificării inventarului centralizat, prin care se confirmă identitatea dintre imobilul din documentaţia cadastrală şi cel evidenţiat în inventarul centralizat. Pentru imobilele a căror apartenenţă la domeniul public al statului sau al unităţilor administrativ-teritoriale este stabilită prin acte normative, intabularea se va efectua în baza hotărârilor Guvernului, hotărârilor consiliului local, judeţean sau al municipiului Bucureşti de însuşire a inventarelor cu privire la aceste bunuri imobile, însoţite de un înscris emis de către conducătorul instituţiei publice centrale sau locale, prin care se confirmă identitatea dintre imobilul din documentaţia cadastrală şi cel a cărui intabulare se solicită, cu respectarea prevederilor legale în vigoare.”

 Urmare a atestării apartenenței la domeniul public se va putea realiza înscrierea dreptului de proprietate în favoarea municipiului, respectiv modificarea/completarea Inventarului bunurilor care aparțin domeniului public al Municipiului Câmpulung Moldovenesc, în conformitate cu prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare.

Argumentele aduse de inițiator sunt reale și pertinente. 
Cu precizările de mai sus, promovarea acestui proiect de hotărâre este oportună.

